Azijske firme 'kopiraju' Las Vegas
Azijska turistička odredišta poput Macaua i Singapura žele privući imućnije posjetitelje, te grade hotelske centre poput onih u Las Veg
Neke od vodećih kompanija koje upravljaju kockarnicama u Sjedinjenim Državama, okreću se k Aziji da bi poboljšale svoje poslovanje. Interes za tu regiju porastao je otkad je Singapur najavio da planira otvoriti dva velika odmarališta s kazinima, slična onima u Las Vegasu. Prvi bi trebao biti otvoren već 2009.godine. To je prvi puta da je ova mala konzervativna država-grad dozvolila kockanje i američka kockarska industrija vjeruje da to predstavlja važnu priliku za investitore. Las Vegas je tradicionalno svjetska metropola kockanja. No, ovih se dana ta industrija mijenja. Azijska odredišta poput Macaua i Singapura pokušavaju privući imućnije posjetitelje, te grade hotelske centre poput onih u Las Vegasu, s kockarnicama i zabavnim sadržajima na jednom mjestu. David Scwwartz, koji je na čelu Centra za istraživanje kockanja pri Sveučilištu Nevade u Las Vegasu objašnjava: "Aparati za kockanje i black jack stolovi više nisu nikakav novitet. Ljudi neće preletjeti dvije tisuće milja da bi odigrali partiju na poker aparatima. No, ono što se dogadja jest da su oni voljni preletjeti dvije tisuće milja da bi se dobro zabavili.” U Las Vegasu, kockanje donosi manje od 30 posto zarade većim hotelima, dok gosti troše veće iznose na ostale vrste zabave. Gordon Absher iz MGM Miraga, jednog od vlasnika lanaca kockarnica, kaže da se u zemljama poput Singapura nadaju da će ostvariti sličan uspjeh: "U Singapuru nisu odobravali izraz kazino ili kazino odmaralište, ali su prihvatili izraz 'intergriarno odmaralište'...a, to je upravo ono što mi jesmo. Mi spajamo sve ono što bi ste našli u različitim gradovima, i na različitim mjestima, u jednu turističku destinaciju, ovdje u Las Vegasu." Lee Kuan Yew, čovjek koji je utemeljitelj modernog Singapura, član premijerova kabineta, bio je oduševljen onim što je vidio za svog posjeta Las Vegasu. Kaže da je odluka njegove vlade da otvori ovakva odmarališta ulog za budućnost. No, ipak nisu očekivali toliki interes kompanija koje vode takva odmarališta. Sheldon Adelson, jedan od tajkuna kockarskog biznisa kaže da je odluka da se udje u investicije u Singapuru bila jednostavno dobra poslovna odluka. Njegova tvrtka planira uložiti tri milijarde dolara u izgradju prvog od takvih odmarališta u Singapuru, po modelu Las Veagasa. On dodaje da ne vjeruje da će singapurska odmarališta takvog tipa odvući posjetitelje od Las Vegasa, te da će većina posjetitelja singapurskih odmarališta doći iz Kine, Indije i ostatka Azije. Do kraja ove godine očekuje se da će singapurska vlada dodijeliti i ugovor za izgradnju drugog odmarališta. No, da bi dobili ugovor, tvrtke iz Las Vegasa moraju dati jamstva da će osigurati novčana sredstva za potporu programa koji će pomagati onima koji su ovisni o kockanju.